Tietoa sivustosta | Ravitsemusuutiset
Tällä sivustolla kirjoitetaan ruoasta ja ravitsemuksesta keskellä 2000-luvun todellisuutta. Tärkeänä osana Ravitsemusuutisia on facebooksivu, jossa nostetaan esiin ravitsemukseen liittyviä ilmiöitä niin ruohonjuuritasolta kuin tiedemaailmastakin.
Ravitsemusuutiset sai alkunsa loppukeväästä 2009. Aluksi palvelu keskittyi ravitsemustutkimuksen uutisointiin. Tällä hetkellä ravitsemusta lähestytään viitekehyksenään nyky-yhteiskunnan muutokset, erityisesti sosiaalinen media.
Terveystiedon etsiminen on yleinen Internetin käyttötarkoitus, suosituimpina aiheinaan painonhallinta ja ravitsemus. Internet määrittelee yhä enemmän sitä, mitä pidetään oikeana ja merkittävänä ravitsemustietona. Ravitsemuksen ympärille on Internetiin syntynyt lukematon määrä yhteisen ruokakulttuurin jakavia eläviä yhteisöjä.
Muutama teoreettinen sana ravitsemustieteestä: Ravitsemustieteen ydinaluetta on kliininen ravitsemustiede, jossa pyritään edistämään yksilöiden terveyttä ravitsemusfysiologiaan, elintarviketieteisiin ja käyttäytymistieteisiin nojautuen. Toinen johtava ravitsemustieteen suuntaus on kansanravitsemus (Public Health Nutrition), jonka tehtävänä on väestötason terveyden edistäminen. Kansanravitsemus hyödyntää kliinisen ravitsemustieteen lisäksi mm. seuraavia tieteenaloja: ravitsemusepidemiologia, kansanterveystiede, ravitsemusantropologia, ruokasosiologia ja terveyssosiologia.
Sivusto on tarkoitettu kaikille ravitsemuksesta ja ravitsemustieteestä kiinnostuneille. Ruoka on paitsi fyysisen terveyden edistäjä, myös henkisen hyvinvoinnin lähde, sosiaalinen side, keskeinen osa inhimillistä kulttuuria sekä poliittinen, taloudellinen ja ekologinen vaikuttaja. Sitä, mitä me syömme, ohjaavat mieltymykset, asenteet, uskomukset, tieto ja ruoan saatavuus. Toivon, että voin tarjota uutta, hyvinvointia lisäävää näkemystä ruokaan ja syömiseen – ilman että puututaan kenenkään mieltymyksiin!
Uusi teknologia tarjoaa maantieteellisestä paikasta riippumattoman mahdollisuuden olla siellä missä tapahtuu. Jos mieleesi on herännyt kommentteja tai kysymyksiä, jaan ne ilomielin kanssasi. Kiitoksia kaikesta palautteesta ja kehittämisehdotuksista, joita olen saanut.
Jaa tämä:TwitterFacebookSähköpostitseTulostaTykkää tästä:Tykkää Lataa...	▶ Ei vastauksia
How 3 generations think about the design and use of collaborative #health and #wellness management #technologies jmir.org/2013/5/e83 6 days ago
Huomenna taas puhumaan aiheesta nuorten #ravitsemus ja sosiaalinen media google.fi/url?sa=t&rct=j… 6 days ago